രാജസ്ഥാന് വെടിക്കെട്ട് ചെന്നൈയെ തൂക്കിയടിച്ച് സഞ്ജുപ്പട ഐ.പി.എല്ലില് ശനിയാഴ്ച നടന്ന മത്സരത്തില് ചെന്നൈ സൂപ്പര് കിങ്സിനെ വെടിക്കെട്ട് തീര്ത്ത് സഞ്ജുപ്പടയുടെ മുന്നേറ്റം. ടോസ് നഷ്ടപ്പെട്ട് ആദ്യം ബാറ്റിങ്ങിനിറങ്ങിയ ചെന്നൈ ഉയര്ത്തിയ 190 റണ്സ് വിജയലക്ഷ്യം വെറും 17.3 ഓവറില് രാജസ്ഥാന് റോയല്സ് മറികടന്നു. നേരത്തെ ടോസ് നഷ്ടപ്പെട്ട് ആദ്യം ബാറ്റിങ്ങിനിറങ്ങിയ ചെന്നൈ നിശ്ചിത 20 ഓവറില് നാലു വിക്കറ്റ് നഷ്ടത്തില് 189 റണ്സാണെടുത്തത്. കന്നി ഐ.പി.എല് സെഞ്ചുറിയുമായി ഋതുരാജ് ഗെയ്ക്വാദ് തിളങ്ങിയതോടെ ചെന്നൈ മികച്ച സ്ക്കോറിലേക്ക് എത്തുകയായിരുന്നു. 60 പന്തുകള് നേരിട്ട താരം അഞ്ചു സിക്സും ഒമ്ബത് ഫോറുമടക്കം 101 റണ്സോടെ പുറത്താകാതെ നിന്നു. അവേശം നിറച്ച് അവസാന ഓവറിലെ അവസാന പന്ത് കൂറ്റന് സിക്സര് പായിച്ചാണ് ഋതുരാജ് സെഞ്ചുറി തികച്ചത്. ടോസ് നഷ്ടപ്പെട്ടെങ്കിലും മികച്ച തുടക്കമാണ് ചെന്നൈയ്ക്ക് ലഭിച്ചത്. ഓപ്പണിങ് വിക്കറ്റില് 47 റണ്സ് ചേര്ത്ത ശേഷമാണ് ഋതുരാജ് ഫാഫ് ഡുപ്ലെസി സഖ്യം പിരിഞ്ഞത്. 19 പന്തില് നിന്ന് 25 റണ്സെടുത്ത ഡുപ്ലെസിയെ രാഹുല് തെവാട്ടിയയുടെ പന്തില് സഞ്ജു സ്റ്റമ്ബ് ചെയ്യുകയായിരുന്നു. പിന്നാലെ മോശം ഫോം തുടരുന്ന സുരേഷ് റെയ്ന മൂന്ന് റണ്സുമായി തെവാട്ടിയക്ക് തന്നെ വിക്കറ്റ് സമ്മാനിച്ച് മടങ്ങി. എന്നാല് ഋതുരാജിനൊപ്പം അവസാന ഓവറുകളില് തകര്ത്തടിച്ച രവീന്ദ്ര ജഡേജ വെറും 15 പന്തില് ഒരു സിക്സും നാല് ഫോറുമടക്കം 32 റണ്സോടെ പുറത്താകാതെ നിന്നു. അഞ്ചാം വിക്കറ്റില് ഇരുവരും ചേര്ന്ന് 55 റണ്സിന്റെ കൂട്ടുകെട്ടുണ്ടാക്കി. രാജസ്ഥാന് വേണ്ടി തെവാട്ടിയ നാല് ഓവറില് 39 റണ്സ് വഴങ്ങി മൂന്ന് വിക്കറ്റ് വീഴ്ത്തി. അവസാന ഏഴ് മത്സരവും ജയിച്ച് എത്തിയ ചെന്നൈയ്ക്കെതിരെ തുടക്കം മുതലെ തകര്ത്തടിച്ചാണ് രാജസ്ഥാന് കളി തുടങ്ങിയത്. എവിന് ലൂയിസും യശസ്വി ജെയ്സ്വാളും ചേര്ന്ന് തകര്പ്പന് തുടക്കമാണ് രാജസ്ഥാന് നല്കിയത്. 32 പന്തില് 77 റണ്സടിച്ച ശേഷമാണ് ഈ കൂട്ടുകെട്ട് പിരിഞ്ഞത്. 12 പന്തില് രണ്ടു വീതം സിക്സും ഫോറുമടക്കം 27 റണ്സെടുത്ത ലൂയിസിനെ പുറത്താക്കി ഷാര്ദുല് താക്കൂറാണ് ഈ കൂട്ടുകെട്ട് പൊളിച്ചത്. പിന്നാലെ തന്റെ ആദ്യ പന്തില് തന്നെ മലയാളി താരം കെ.എം ആസിഫ് ജെയ്സ്വാളിനെ മടക്കി. 21 പന്തില് നിന്ന് മൂന്നു സിക്സും ആറു ഫോറുമടക്കം 50 റണ്സെടുത്താണ് ജെയ്സ്വാള് പുറത്തായത്. എന്നാല്പിന്നാലെ ക്രീസില് ഒന്നിച്ച സഞ്ജു സാംസണ് ശിവം ദുബെ സഖ്യം കൂട്ടിച്ചേര്ത്ത 89 റണ്സാണ് രാജസ്ഥാന് വിജയത്തില് നിര്ണായകമായി. 24 പന്തില് നിന്ന് നാല് ഫോറുകളടക്കം 28 റണ്സെടുത്ത സഞ്ജുവിനെ പുറത്താക്കി ഷാര്ദുല് താക്കൂറാണ് ഈ കൂട്ടുകെട്ട് പൊളിച്ചത്. 42 പന്തുകളില് നിന്ന് നാല് വീതം സിക്സും ഫോറുമടക്കം 64 റണ്സോടെ ശിവം ദുബെയും 14 റണ്സോടെ ഗ്ലെന് ഫിലിപ്പും പുറത്താകാതെ നിന്നു. ജയത്തോടെ മുംബൈ ഇന്ത്യന്സിനെ മറികടന്ന് രാജസ്ഥാന് ആറാം സ്ഥാനത്തേക്ക് കയറി.